ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1972 περί τροποποιήσεως της αποφάσεως αριθ. 31-53 "περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως τα άρθρα 2 μέχρι 5,60 και 63 παράγραφος 2,

την απόφαση της Ανωτάτης Αρχής αριθ. 31-53 όπως τροποποιήθηκε από την απόφαση αριθ. 20 63 της 11ης Δεκεμβρίου 1963(1),

κατόπιν διαβουλεύσεως με την Συμβουλευτική Επιτροπή,

Εκτιμώντας:

ότι με την απόφαση 72/440/ΕΚΑΧ της 22ας Δεκεμβρίου 1972(2), η Επιτροπή έδωσε νέο ορισμό στην πρακτική που εισάγει διακρίσεις κατά την έννοια του άρθρου 60 παράγραφος 1 περίπτωση β) της συνθήκης και ότι κατά συνέπεια οι επιχειρήσεις δύνανται να διαφοροποιούν τις τιμές τους ανάλογα με τις κατηγορίες των καταναλωτών, χωρίς όμως να παραβαίνουν την απαγόρευση περί πρακτικών που εισάγουν διακρίσεις- ότι λαμβάνουν υπόψη την κατάσταση της αγοράς χάλυβος, δεν φαίνεται πάντως αναγκαίο να υποχρεωθούν οι επιχειρήσεις να δημοσιεύουν στους τιμοκαταλόγους τους τα περιθώρια τιμών για τις διαφορετικές κατηγορίες καταναλωτών- ότι αρκεί το ότι είναι υποχρεωμένες οι επιχειρήσεις να κοινοποιούν τα περιθώρια αυτά στην Επιτροπή-

ότι σε περίπτωση που μία επιχείρηση εφαρμόζει τέτοια περιθώρια σε μεγάλο βαθμό, πρέπει να προβλεφθεί η δυνατότης να μπορεί η Επιτροπή να την υποχρεώσει να δημοσιεύει τα περιθώρια αυτά στον τιμοκατάλογο-

ότι ορισμένα προϊόντα σιδήρου και χάλυβος μπορούν να εξαιρεθούν από την υποχρέωση δημοσιεύσεως- ότι πρόκειται για προϊόντα για τα οποία ο αριθμός των πωλητών ή των αγοραστών είναι περιορισμένος και ότι εκεί η διαφάνεια της αγοράς επιτυγχάνεται και χωρίς την δημοσίευση των τιμών-

ότι ενδείκνυται να παραταθεί η προθεσμία για την εφαρμογή νέων τιμοκαταλόγων από μία σε δύο ημέρες,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 2 της αποφάσεως αριθ. 31-53 τροποποιείται ως ακολούθως:

"Όλοι οι τιμοκατάλογοι και οι όροι πωλήσεως που δημοσιεύονται πρέπει να περιέχουν τις ακόλουθες ενδείξεις:

α) τιμή βάσεως κατά κατηγορία προϊόντων ή τιμή βάσεως κατά ποιότητα και κατηγορία προϊόντων-

β) τις επαυξήσεις των τιμών που εφαρμόζονται εμφαίνοντας:

- τα περιθώρια τιμών για διαστάσεις και μήκη,

- τις αυξήσεις για ποιότητες και παραλλαγές,

- τις ποσοτικές αυξήσεις και μειώσεις κατά δείγμα και/ή κατά ειδικώς καθοριζομένη παραγγελία,

- τις ανοχές που δεν υπόκεινται σε επιβάρυνση,

- τις αυξήσεις για μικρές ανοχές

- και τις επιβαρύνσεις και αυξήσεις που εφαρμόζονται κανονικά και που εξαρτώνται και αναφέρονται στην παράδοση των διαφόρων προϊόντων-

γ) τον τόπο παραδόσεως-

δ) την μέθοδο δηλώσεως της τιμής-

ε) τα έξοδα ανάλογα με τον τρόπο φορτώσεως-

στ) όταν εφαρμόζονται:

- τις ποσοτικές εκπτώσεις που εφαρμόζονται εκ των υστέρων στην ποσότητα σε τόννους που παραδίδεται πραγματικά από έναν πωλητή κατά την διάρκεια μιας περιόδου τουλάχιστον ενός έτους,

- τις μειώσεις, επιστροφές και κάθε άλλης μορφής χρηματικά οφέλη που παρέχονται στους εμπόρους, στις οργανώσεις πωλήσεων ή στους καταναλωτές-

ζ) τους όρους πληρωμής-

η) την φύση και το ποσό των φορολογικών και άλλων επιβαρύνσεων που προστίθενται στις τιμές των τιμοκαταλόγων, υπό τους όρους που προσφέρονται στους αγοραστές-

θ) στην περίπτωση που οι όροι, που εφαρμόζονται στην συναλλαγή, αναφέρονται στον κατάλογο που ισχύει την ημέρα της παραγγελίας και προβλέπουν το ενδεχόμενο αναθεωρήσεως:

- τις λεπτομέρειες της αναθεωρήσεως αυτής."

Άρθρο 2

Το άρθρο 3 της αποφάσεως αριθ. 31-53 τροποποιείται ως ακολούθως:

"Οι τιμοκατάλογοι μιας επιχειρήσεως δεν δύνανται να περιέχουν τιμές που αφορούν προϊόντα τα οποία δεν προσφέρονται πραγματικά στην αγορά από αυτή την επιχείρηση".

Άρθρο 3

Το άρθρο 4 της αποφάσεως αριθ. 31-53 τροποποιείται ως ακολούθως:

"1. α) Οι τιμοκατάλογοι και οι όροι πωλήσεως εφαρμόζονται το ενωρίτερο δύο πλήρεις ημέρες από της διαβιβάσεώς τους στην Επιτροπή.

β) Οι τιμοκατάλογοι και οι όροι πωλήσεως πρέπει να ανακοινώνονται από τους πωλητές σε κάθε ενδιαφερόμενο που θα το ζητήσει.

γ) Η Επιτροπή δύναται να αποφασίσει να εξασφαλίσει την δημοσίευσή τους με ειδική έκδοση.

2. Το πρώτο εδάφιο εφαρμόζεται επίσης σε κάθε τροποποίηση των τιμοκαταλόγων και όρων πωλήσεως."

Άρθρο 4

Μετά το άρθρο 4 της αποφάσεως αριθ. 31-53 παρεμβάλλεται:

"Άρθρο 5

1. Τα περιθώρια τιμών που εφαρμόζουν από τις επιχειρήσεις της βιομηχανίας χάλυβος για ορισμένες κατηγορίες καταναλωτών, μπορούν να μη δημοσιεύονται στους τιμοκαταλόγους τους.

2. Στην περίπτωση που οι επιχειρήσεις εφαρμόζονται τέτοια περιθώρια, είναι υποχρεωμένες να τα κοινοποιούν στην Επιτροπή. Οι διατάξεις που προβλέπονται στο άρθρο 4 της παρούσης αποφάσεως εφαρμόζονται εν προκειμένω.

3. Η Επιτροπή δύναται, αν διαπιστώσει ότι ο αριθμός ή η ευρύτης των περιθωρίων καθιστούν αναγκαία την δημοσίευση, να υποχρεώσει επιχείρηση της βιομηχανίας χάλυβος να δημοσιεύσει στον τιμοκατάλογό της το σύνολο ή μέρος των περιθωρίων τα οποία εφαρμόζει."

Άρθρο 5

Το άρθρο 5 της αποφάσεως αριθ. 31 53 γίνεται άρθρο 6 και το άρθρο 6 γίνεται άρθρο 7.

Άρθρο 6

Το άρθρο 7 της αποφάσεως αριθ. 31 53 γίνεται άρθρο 8 και συντάσσεται ως ακολούθως:

"Άρθρο 8

Οι επιχειρήσεις της βιομηχανίας χάλυβος έχουν την ευχέρεια να μη δημοσιεύουν τις τιμές τους για τα ακόλουθα σιδηρουργικά προϊόντα:

1. Χυτοσίδηρο εξ ανακαθαρισμού.

2. Χαλύβδινες διατομές απλής χρήσεως.

3. Λαμαρίνες επικαλυμμένες με οργανικές ύλες (λαμαρίνες επικαλυμμένες με πλαστικές ύλες ή με βερνίκι).

4. Δεύτερης διαλογής και υποβαθμισμένα προϊόντα.

5. Χάλυβες μη συνήθους συστάσεως που περιέχουν λιγότερο από 0,6% άνθρακα και των οποίων οι χημικές και μηχανικές ιδιότητες δεν είναι επαρκείς για να τους κάνουν συγκρίσιμους μεταξύ τους.

6. Χάλυβες της ιδίας συστάσεως γνωστοί σαν "φυσικοί" ή "μαγνητικοί" χάλυβες που έχουν καθορισμένες ηλεκτρικές και μαγνητικές ιδιότητες."

Άρθρο 7

Η παρούσα απόφαση αρχίζει να ισχύει την 1η Ιανουαρίου 1973.

Το κείμενο της αποφάσεως αριθ. 31-53, όπως θα ισχύει μετά την παρούσα απόφαση, δημοσιεύεται υπό τύπο ανακοινώσεως στην Επίσημη Εφημερίδα των Ευρωπαϊκών Κοινοτήτων.

Έγινε στις Βρυξέλλες, στις 22 Δεκεμβρίου 1972.

Για την Επιτροπή

Ο Πρόεδρος

S. L. MANSHOLT

(1) ΕΕ αριθ. 187 της 24.12.1963, σ. 2972/63.

(2) ΕΕ αριθ. Ν 297 της 30.12.1972, σ. 39.